ྙིང་རྗེ་ཆེན་པོ་རྩོལ་མེད་དུ་འབྱུང་བའོ། །
ཐ༡ རང་དོན་དུ་ཆོས་བརྒྱད་མགོ་སྙོམས་པ།
དང་པོ་ནི། དེ་ལྟར་རང་བཞིན་གྱིས་སྟོང་པའི་དངོས་པོ་རྣམས་ལ་ཟས་གོས་རྙེད་པ་
སོགས་ཐོབ་པ་ཅི་ཞིག་ཡོད་ཅིང་ཤོར་བའང་ཅི་ཞིག་ཡོད་དེ་ཅི་ཡང་མེད་དོ། །སེམས་
ཅན་གང་གིས་བསྟོད་ཅིང་རིམ་གྲོ་བྱས་པའམ།
སྨད་ཅིང་ཡོངས་སུ་བརྙས་པ་བྱས་
པའང་ཅི་ཞིག་ཡོད་དེ་ཅིའང་མེད་ཅིང༌། བདེ་བ་མྱོང་བའམ་སྡུག་བསྔལ་མྱོང་བའང་རྒྱུ་
གང་ལས་ཡིན་ཞེས་དཔྱད་ན་རང་བཞིན་མེད་དོ། །མི་སྙན་པར་གྲགས་པ་ལ་མི་
ཅི་ཞིག་ཡོད་ཅིང་སྙན་པར་གྲགས་པ་ལ་དགར་ཅི་ཞིག་ཡོད་དེ་ཅི་ཡང་མེད་པས་འཇིག་་
རྟེན་ཆོས་བརྒྱད་ཀྱི་བླང་དོར་སྤངས་ནས་ཟབ་མོ་སྟོང་པ་ཉིད་ལ་མཉམ་པར་བཞག་པར་
བྱ་སྟེ། བཤེས་སྤྲིང་དུ། འཇིག་རྟེན་མཁྱེན་པ་རྙེད་དང་མ་རྙེད་དང༌། །བདེ་དང་སྡུག་
བསྔལ་གྲགས་དང་མ་གྲགས་དང༌། །བསྟོད་སྨད་ཅེས་བྱ་འཇིག་རྟེན་ཆོས་བརྒྱད་པོ། །
བདག་གི་ཡིད་ཡུལ་མིན་པར་མགོ་སྙོམས་མཛོད། །ཅེས་པ་བཞིན་ནོ། །དེ་ཁོ་ན་ཉིད་དུ་ནི་
རིགས་པས་བཙལ་བར་བྱས་ན། གང་ཟག་གང་ཞིག་སྲེད་ཅིང་ཡུལ་གང་ལ་སྲེད་དེ་
དག་རང་བཞིན་མེད་པའི་ཕྱིར་རོ། །ལེགས་པར་དཔྱད་ན་གསོན་པའི་འཇིག་རྟེན་འདི་
ཚེ་ཕྱི་མ་
ཉིད་མ་གྲུབ་པས་གང་ཞིག་སྲིད་པ་འདིར་ནི་ཇི་ལྟར་འཆི་བར་འགྱུར་ཏེ།
འབྱུང་འགྱུར་གང་ཡིན་སྔ་མ་ལ་བྱུང་བར་གྱུར་པ་གང་ཡིན་ལ། གཉེན་ཉེ་བ་དང་གྲོགས་
དགའ་མཛའ་བཤེས་ཀྱང་གང་ཞིག་ཡིན་ཏེ། །ཆོས་ཐམས་ཅད་ཡོད་མེད་ལ་སོགས་པའི་
སྤྲོས་པ་དང་བྲལ་བ་ནམ་མཁའ་དང་འདྲ་བར་ནི་གནས་ལུགས་ལ་དཔྱོད་པའི་བློ་ཅན་་”
ཞི་བ་ལྷ་བདག་འདྲས་ཡོངས་སུ་བཟུང་བར་བྱས་ནས་ཆོས་བརྒྱད་མགོ་སྙོམས་པར་གྱིས་་
།
465

བྱང་ཆུབ་སེམས་དཔའི་སྤྱོད་པ་ལ་འཇུག་པ་རྩ་བ་དང་འགྲེལ་པ།
ཤིག །ཅེས་སོ། །
ཐ༢ གཞན་དོན་དུ་བརྩེ་བའི་སྙིང་རྗེ་ཆེན་པོ་རྩོལ་མེད་དུ་འབྱུང་བ།
གཉིས་པ་ནི། དེ་ལ་དཔལ་ལྡན་ཇོ་བོ་རྗེས་སྟོང་ཉིད་རྟོགས་ན་སྡིག་པ་མི་དགེ་བ་མི་
བྱེད་ཅིང་སྙིང་རྗེ་ཆེན་པོ་སྐྱེ་བར་གསུངས་པ་བཞིན་དུ་སྟོང་ཉིད་སྙིང་རྗེའི་སྙིང་པོ་ཅན་་
ཡིན་པའི་ཕྱིར་སྟོང་ཉིད་རྟོགས་ན་སྙིང་རྗེ་ཆེན་པོ་སྐྱེ་བ་ཆོས་ཉིད་ཡིན་པས་ན།
ཐམས་ཅད་སྟོང་པ་ཉིད་སྤྲོས་པ་དང་བྲལ་བར་མ་རྟོགས་པས་མི་བདེན་པ་ལ་བདེན
.:..
ཆོས་
པར་དང་། མེད་པ་ལ་ཡོད་པར་དང་། བདག་མེད་པ་ལ་ཡོད་པར་བཟུང་ནས་འདི་ལྟར་
འཁྲུལ་པའི་འགྲོ་བ་བདག་ཉིད་འབའ་ཞིག་བདེ་བར་འདོད་པ་རྣམས་ནི་དེའི་ཐབས་ལ་་
རྨོངས་པས་དགྲ་ཡི་ཕྱོགས་ལ་འཐབ་པ་དང༌། གཉེན་གྱི་ཕྱོགས་ལ་ཆགས་ཤིང་སྤྲོ་བའི་རྒྱུ་
དག་གིས་རིམ་པ་བཞིན་དུ་ལུས་སེམས་རབ་ཏུ་འཁྲུག་པར་བྱེད་པ་དང་། སྤྲོ་ཞིང་དགའ་
བས་གླུ་གར་སོགས་ཀྱིས་ལུས་སེམས་གཡེང་བར་བྱེད་པ་དང་། མི་ཤི་ཕྱུགས་འཐོར་ལ་
སོགས་པའི་མི་འདོད་པ་སྟེང་དུ་བབ་པ་དང་། འདོད་པའི་དོན་མ་གྲུབ་པའི་མྱ་ངན་
དང་༑ མཐོ་དམན་དྲག་ཞན་ཕྱུག་དབུལ་ཐམས་ཅད་གཉེན་གྲོགས་དང་ནོར་ལོངས་སྤྱོད་
འདོད་པའི་དོན་དུ་འབད་རྩོལ་དང་གཞན་ལ་རྩོད་པ་དང་། བདག་གཞན་ལུས་ཕན་
ཚུན་རལ་གྲི་སོགས་ཀྱིས་གཅོད་པ་དང་། མདུང་ཐུང་སོགས་ཀྱིས་འབིགས་པ་དང་། ལུས་
ཡིད་བསླུ་ཞིང་དུས་འདའ་བར་གནས་པར་སྣང་ངོ་། །འགྲོ་བ་འདི་རྣམས་སངས་རྒྱས་
ངག་ཡིད་ཀྱི་སྡིག་པ་མང་པོ་དག་གིས་ནི་ཉེ་བར་བསྒྲུབ་པའི་ལོངས་སྤྱོད་འདི་ཕྱི་གཉིས་་
སྡུག་གི་ཚེགས་ཆེན་པོ་རྣམས་ཀྱིས་འཚོ་བར་བྱེད་ལ་དོན་ཆུང་ཚེ་འདིའི་ཕུན་ཚོགས་ཀྱིས་
དང་བྱང་སེམས་བླ་མ་རྣམས་ཀྱི་བཀའ་དྲིན་ལ་བརྟེན་ནས་རེས་འགའ་བསྙེན་གནས་་་་་
ཡན་ལག་བརྒྱད་བསྲུང་བ་ལ་སོགས་པས་དགེ་བ་ཅུང་ཟད་རེ་བསྒྲུབ་པའི་དབང་གི
བདེ་འགྲོ་སྟེ་མཐོ་རིས་ཀྱི་འཇིག་རྟེན་རྣམ་པ་མང་པོ་དག་ཏུ་ཡང་དང་ཡང་དུ་འོངས་ཏེ་
ཞེས་སྐྱེས་ནས་འདོད་པའི་ཡོན་ཏན་གྱི་བདེ་བ་མང་པོ་ལ་ལོངས་སྤྱད་སྤྱད་ནས་གནས་་
པར་བྱས་ཀྱང་དེར་དགེ་བ་ནི་མ་འགྲུབ་ལ་སྡིག་པ་ནི་མང་པོ་བྱས་པའི་འབྲས་བུ་
466

བྱང་ཆུབ་ཀྱི་སེམས་རིན་པོ་ཆེ་མི་ཉམས་པར་གོང་དུ་སྤེལ་བའི་ལེའུ།
དེ་
འཕོས་ནས་དམྱལ་བ་ལ་སོགས་པའི་ངན་སོང་གསུམ་གྱི་སྡུག་བསྔལ་ནི་དུས་ཡུན་རིང་་་་་
ཞིང་ཤིན་ཏུ་མི་བཟད་པ་བཟོད་པར་དཀའ་བ་མྱོང་བ་རྣམས་སུ་ལྟུང་བར་འགྱུར་ཞིང་་
མཐོ་དམན་བདེ་སྡུག་ངེས་པ་མེད་པའི་སྲིད་པར་འཁྱམས་པར་འགྱུར་བ་དང་།
འདྲའི་ཁམས་གསུམ་འཁོར་བའི་སྲིད་པ་ན་ནི་ཆགས་སྡང་རྨོངས་སྲེད་སོགས་ཀྱི་རྟོགས་་་
ངན་རེ་རེས་ཀྱང་དམྱལ་བ་ལ་སོགས་པའི་གནས་སུ་འཕེན་པས་སྡུག་བསྔལ་ཆེན་པོ་་་་་་
འབྱུང་བའི་གཡང་ས་ཤིན་ཏུ་མང་ལ།
སྲིད་པ་དེར་ནི་ཐར་པའི་ཐབས་དེ་ཁོ་ན་ཉིད་
ཐོབ་པར་རང་རྟོགས་པ་
གས་པ་སོགས་ཡོད་པ་མིན་པར་མ་ཟད་ཕྱི་ནང་གི་དངོས་པོ་རྣམས་ལ་
བདག་འཛིན་ཨ་འཐས་ཀྱིས་རྟག་རྟག་བདེན་བདེན་ལ་སོགས་པ་ཕྱིན་ཅི་ལོག་ཏུ་འཛིན་་
པ་འདི་འདྲ་བ་ཡིན་པས་ན་སྐབས་དེར་ཡང་སྤྲོས་པ་དང་བྲལ་བའི་སྟོང་པ་ཉིད་རྟོགས་་
པ་དང་དངོས་པོར་ལྟ་བ་ལ་སོགས་པའི་ཕྱིན་ཅི་ལོག་གི་འཛིན་པ་ཕན་ཚུན་འགལ་བ་་་་་་
ཡིན་པས་ན་སྲིད་པ་ན་དེ་ཁོ་ན་ཉིད་དམ་ཟབ་མོ་སྟོང་པ་ཉིད་ཐོས་པ་དང་རྟོགས་པ་
འདི་འདྲ་བ་མེད་དེ། མུན་པའི་ཀློང་དུ་སྣང་བ་བཞིན་ནོ། །དེས་ན་ད་རེས་སྟོན་པ་ཐུགས་
རྗེ་ཅན་སྲས་བྱང་ཆུབ་སེམས་དཔའ་དང་བཅས་པའི་སྐུ་དྲིན་གྱིས་ཆོས་ཟབ་མོ་སྟོང་པ་་་
ཉིད་ལ་སོགས་པ་སྟོན་པ་དང་ཐོས་པ་སོགས་ཡོད་པའི་སྐབས་འདིར། སྟོང་ཉིད་སྟོན་
པའི་ཤེས་རབ་ཀྱི་ཕ་རོལ་དུ་ཕྱིན་པའི་ལེའུ་འདི་ལྟ་བུ་སོགས་ལ་བདག་ལྟ་བུས་ཤེས་པ་་་་
དང་རྟོགས་པ་ག་ལ་ནུས་སྙམ་ནས་སེམས་ཞུམ་པ་དེ་སྟོང་ཉིད་ལ་སྐྲག་པ་ཡིན་གྱི།
ལས་གཞན་དགྲ་གདོན་སོགས་ལ་སྐྲག་པ་ལྟར་མེད་ལ། དེང་སང་རང་རང་
རང་གིས་
ཉིད་སྟོན་པའི་གཞུང་རྣམས་ལ་ཐོས་བསམ་མི་མོས་པ་དང་མི་ཤེས་པ་འདི་སྐྱེ་བ་སྔོན་་་་་
མར་སྟོང་ཉིད་ལ་བློ་ཁ་མ་ཕྱོགས་པའི་རྟགས་ཡིན་པ་དང་། སྟོང་ཉིད་སྟོན་པའི་གཞུང་
ཐོས་ཚེ་སེམས་རབ་ཏུ་དགའ་ཞིང་དད་པས་ལུས་བ་སྤུ་ལྡང་ཞིང་མིག་མཆི་མས་བརླན་
པ་ནི་སྐྱེ་བ་སྔོན་མར་སྟོང་པ་ཉིད་སྟོན་པའི་གཞུང་ལ་ཐོས་བསམ་བྱས་པའི་ས་བོན་ཡོད་
པའི་རྟགས་ཡིན་པར་གསུངས་ལ། དེས་ན་ད་ལྟ་ཚེ་འདིར་ཇི་ལྟ་བ་བཞིན་མ་རྟོགས་
ནའང་ཟབ་མོ་སྟོང་པ་ཉིད་ལ་བློ་ཁ་ཕྱོགས་ནས་ཐོས་བསམ་བསྒོམ་པ་རེ་བྱས་ན་ཚེ་ཕྱི་་་་
467

བྱང་ཆུབ་སེམས་དཔའི་སྤྱོད་པ་ལ་འཇུག་པ་རྩ་བ་དང་འགྲེལ་པ།
མར་ཟབ་མོ་སྟོང་པ་ཉིད་ཐོས་པ་དང་རྟོགས་པར་འགྱུར་ངེས་ཏེ། རྣལ་འབྱོར་སྤྱོད་པ་
བཞི་བརྒྱ་པ་ལས། དེ་ཉིད་ཤེས་པས་གལ་ཏེ་འདིར། །མྱ་ངན་འདས་པ་མ་ཐོབ་ཀྱང་། །སྐྱེ་
བ་ཕྱི་མར་འབད་མེད་པར། །ངེས་པར་ཐོབ་འགྱུར་ལས་བཞིན་ནོ། །ཞེས་གསུངས་པའི་
ཕྱིར་དང་། སྔོན་ཡང་ལས་ངན་སྟོབས་ཆེན་གྱི་ལས་ཀྱི་ལྷག་མས་ཤིན་ཏུ་སྡུག་བསྔལ་བར་
གྱུར་པའི་རྒུར་ཆུང་དང་ལེགས་འོང་ལྟ་བུ་ལ་སོགས་པའང་སྟོན་པ་སངས་རྒྱས་དང་ཕྲད་
དེ་ཆོས་ཐོས་པ་ཙམ་གྱིས་བདེན་པ་མཐོང་ཞིང་དགྲ་བཅོམ་པའི་གོ་འཕང་ཐོབ་པ་རྣམས་
ཀྱང་སྔོན་སངས་རྒྱས་འོད་སྲུང་གི་བསྟན་པའི་དུས་སུ་ཕུང་ཁམས་སྐྱེ་མཆེད་སོགས་ལ་་་་
མཁས་པར་བྱས་པའི་ལས་ཀྱིས་ཡིན་པར་གསུངས་ཤིང་། དེས་ན་གང་ཟག་བླུན་ཞིང་བློ་
ཆུང་བ་རྣམས་ཀྱིས་ཟབ་མོ་སྟོང་པ་ཉིད་ཀྱི་དོན་ལ་ཆོས་འདི་སྟོང་ངམ་མི་སྟོང་སྙམ་པའི་
ཐེ་ཚོམ་ཙམ་ཡང་སྐྱེ་བར་མི་འགྱུར་ལ། གལ་ཏེ་དེ་ལྟར་ཐེ་ཚོམ་ཙམ་ཞིག་སྐྱེས་པར་གྱུར་
ནའང་སྲིད་པ་ཧྲུལ་པོར་བྱེད་དེ་དེ་ཉིད་ལས། བསོད་ནམས་ཆུང་ངུས་ཆོས་འདི་ལ། །ཐེ་
ཚོམ་ཙམ་ཞིག་སྐྱེ་མི་འགྱུར། །ཐེ་ཚོམ་ཙམ་ཞིག་སྐྱེས་གྱུར་ན། །སྲིད་པ་ཧྲུལ་པོར་འགྲོ་བར་
འགྱུར༑ །ཞེས་སོ། །དེས་ན་ད་རེས་ཆོས་ཟབ་མོ་སྟོང་པ་ཉིད་དང་འཕྲད་པ་ལ་དགའ་ཞིང་
སྤྲོ་བས་ཐོས་བསམ་བསྒོམ་པས་དོན་ཡོད་པར་བྱའོ། །དེ་ཁོ་ན་ཉིད་ཀྱི་སྣང་བ་དང་བྲལ་
བའི་སྲིད་པ་དེར་ཡང་དཔེ་ཟླ་མེད་ཅིང་བཟོད་པར་དཀའ་བས་མི་བཟད་པའི་སྡུག་
བསྔལ་གྱི་རྒྱ་མཚོ་རྒྱ་ཆེ་ལ་ཡུན་རིང་བ་དུས་དང་ཕྱོགས་ཀྱི་ཕ་མཐའ་མེད་པའམ་མཐའ་་
༈
ལས་འདས་པ་ཉིད་དུ་གནས་པར་འགྱུར་ཞིང་། ར་ནི་སེམས་ཅན་རྣམས་གོང་དུ་
བཤད་པ་དེ་ལྟར་སྲིད་པའི་ལས་དང་ཉོན་མོངས་པ་དྲག་པོས་ཟིལ་གྱིས་མནན་ནས་དགེ་
བ་བསྒྲུབ་པ་ལ་སྟོབས་ཆུང་ཞིང་། དེར་ནི་དགེ་བློར་སྐྱེས་ཀྱང་དགེ་བ་སྒྲུབ་པའི་རྟེན་
དལ་འབྱོར་གྱི་མི་ཚེ་ཡང་ཐུང་བ་ཉིད་ཀྱིས་དགེ་བ་བསྒྲུབ་པའི་ལོང་མེད་པ་དང་། དེར་
ཅུང་ཟད་གནས་པའི་བར་ལ་ཡང་ཡུན་རིང་པོར་གསོན་དུ་རེ་བའི་བྱ་བ་ལུས་ཀྱི་རིམ་གྲོ་
སྣ་ཚོགས་དང་། ནད་མེད་ཀྱི་སྟེ་ནད་མེད་པར་བྱེད་པ་ཡི་ཐབས་སྨན་སོགས་བསྟེན་པ་
དང་༑ ཟས་སྐོམ་ལ་སོགས་པ་མ་རྙེད་པས་བཀྲེས་ཤིང་ཕོངས་པ་དང་།. འཚོ་ཚིས་ཀྱི་བྱ་
་་་་
-་་་་་་་་་་
468

བྱང་ཆུབ་ཀྱི་སེམས་རིན་པོ་ཆེ་མི་ཉམས་པར་གོང་དུ་སྤེལ་བའི་ལེའུ།
བས་ངལ་ཞིང་དུབ་པ་དང་། ཚེ་ཕྱེད་གཉིད་དུ་མྱོས་པ་དང༌། ཕྱི་ནང་གི་ཉེར་འཚེ་སྣ་
ཚོགས་དང་དེ་བཞིན་དུ་བྱིས་པ་སོ་སོའི་སྐྱེ་བོ་དང་འགྲོགས་པ་སོགས་དོན་མེད་པའི་བྱ་་
བ་རྣམ་པ་སྣ་ཚོགས་ཀྱིས་ཚེ་ནི་དགེ་བ་བསྒྲུབ་པའི་དོན་ཅི་ཡང་མེད་པར་མྱུར་བ་ཉིད་་་་་
དུ་ཟད་ཅིང་འདའ་ཡི། སྲིད་པ་ལས་གྲོལ་བའི་རྒྱུ་ཕྱི་ནང་གི་སྣང་བ་ཐམས་ཅད་བདེན་
པ་མེད་པ་བདག་མེད་པའི་དེ་ཁོ་ན་ཉིད་ཀྱི་དོན་ལ་བློས་རྣམ་པར་དཔྱོད་པ་ཤིན་ཏུ་
རྙེད་པར་དཀའ་ཞིང་འཁོར་བའི་གནས་དེར་ཡང་རྣམ་གཡེང་གོམས་པ་ཤུགས་དྲག་པོ་་་
ནི་ཆུ་ཀླུང་བཞིན་དུ་བབས་པ་གློ་བུར་དུ་བཟློག་པའི་ཐབས་ནི་ག་ལ་ཡོད་དེ་མེད་ལ། དེ་
མེད་པར་མ་ཟད་དེར་ཡང་དམྱལ་བ་ལ་སོགས་ངན་སོང་ཆེན་པོར་ནི་འཕེན་པའམ་ལྟུང་
ཕྱིར་ལྷའི་བུའི་བདུད་ལ་སོགས་པ་ནག་ཕྱོགས་རྩ་ལག་རྣམས་ནི་བརྩོན་པར་བྱེད་དེ།
འདི་ལྟར་བདུད་རྒྱལ་གྱིས་སེམས་ཅན་བརྒྱ་སྟོང་མང་པོ་བྱང་ཆུབ་ཏུ་བཀོད་པ་བས་བྱང་
ཆུབ་སེམས་དཔའ་རེ་རེ་ཙམ་བྱང་ཆུབ་ཏུ་ལུང་བསྟན་ཐོབ་པ་མི་བཟོད་པས་བདུད་ཉིད་
སངས་རྒྱས་དང་བྱང་ཆུབ་སེམས་དཔའ་དང་རང་གི་བླ་མའི་གཟུགས་སུ་སྤྲུལ་ནས་ཁྱོད་་
སྔར་ནས་སྦྱང་བའི་ཡོན་ཏན་དང་ལྡན་པ་སོགས་སུ་ལུང་སྟོན་པ་དང་། ཆོས་ཡང་དག་
ལ་ཡང་དག་མིན་པར་སྟོན་ཅིང་ཡང་དག་མིན་པ་ཡང་དག་ཏུ་སྟོན་པ་དང་གཞན་ཡང་་
གཡེང་བྱེད་མ་དང་རྨོངས་བྱེད་མ་ལ་སོགས་པ་བར་ཆད་བྱེད་པ་མང་སྟེ། ཆོས་ཟབ་ཙ་
ན་ནག་པོ་བདུད་ཀྱང་ཟབ། ཞེས་པ་བཞིན་ནོ། །དེར་ནི་རྟག་ཆད་ཀྱི་ལྟ་བ་སོགས་ལོག་
པའི་ལམ་མང་ཞིང་།
་ཞིང་། ཡང་དག་པའི་ལམ་མ་ནོར་བ་འདི་ཞེས་དམིགས་རྣམ་ཕྱེ་བའི་ངེས་
པ་མི་སྐྱེ་བར་ཐེ་ཚོམ་ལས་ཀྱང་བརྒལ་དཀའ་སྟེ། ཐེ་ཚོམ་གཅོད་པའི་ཕྱི་ནང་གི་རྐྱེན་
རྙེད་དཀའ་བའི་ཕྱིར་དང་། དེས་ན་དེང་སང་ཐམས་ཅད་གསར་ངེས་ཆེ་བས་སྔར་གྱི་
གཞུང་བཟང་ཡང་དག་པ་རྣམས་དོར་ནས་གསར་པ་ལ་དགའ་ཞིང་། གསར་པ་ལ་ཡང་
དག་པ་ཡིན་མིན་ཀུན་ཡོད་ཀྱང་ཡང་དག་ཡིན་མིན་གྱི་དམིགས་རྣམ་ཕྱེ་བའི་ངེས་ཤེས་་་
ཐེ་ཚོམ་གྱི་སྨག་དང་བྲལ་བ་ནི་རྙེད་དཀའ་ཞིང་། ཆོས་ཡང་དག་ཡིན་ཀྱང་ཐེ་ཚོམ་དང་
བཅས་བཞིན་ཉམས་སུ་བླང་ན་དོན་འབྲས་མེད་པར་འགྱུར་རོ། །དེ་ལྟར་རྣམ་དཔྱོད་
469

བྱང་ཆུབ་སེམས་དཔའི་སྤྱོད་པ་ལ་
༔དང་འགྲེལ་པ།
དེ་ཡི་
རྙེད་དཀའ་བ་དང་། རྣམ་གཡེང་བཟློག་དཀའ་བ་དང༌། ཐེ་ཚོམ་ལ་སོགས་པས་ཡང་
དག་པའི་ཆོས་ཀྱི་སྣང་བ་མ་རྙེད་པར་ཤི་ན་སླར་ཡང་དལ་བ་རྙེད་དཀའ་ཞིང་སངས་་་་་་
རྒྱས་འཇིག་རྟེན་དུ་འབྱུང་བ་དང་ཕྲད་པ་རྙེད་པར་ཤིན་ཏུ་དཀའ་བ་དང་།
བསྟན་པ་ལ་ནན་ཏན་བྱས་ནས་རང་རྒྱུད་ཀྱི་ཆགས་སོགས་ཉོན་མོངས་པའི་ཆུ་བོ་སྤོང་་་
ཐུབ་པའི་དུས་ཐོབ་པར་དཀའ་སྟེ་ཞི་བ་ལྷས་ཤུགས་སྐྱོ་བའི་ཉམས་ཨེ་མ་འཁོར་བ་
འདིར་སྡུག་བསྔལ་གཅིག་ནས་གཅིག་ཏུ་བརྒྱུད་པས་སྡུག་བསྔལ་མྱོང་བར་འགྱུར་རོ། །
ཞེས་བརྩེ་བས་སྨྲས་སོ། །དེ་ལྟར་སྡུག་བསྔལ་གྱི་ཁྱད་པར་སྣ་ཚོགས་པས་ཤིན་ཏུ་སྡུག་
བསྔལ་བར་གནས་ན་ཡང་། བླང་དོར་ལ་རྨོངས་པའི་དབང་གིས་རང་ཉིད་སྡུག་བསྔལ་
གྱི་ནང་དུ་བྱིང་བ་མི་མཐོང་བར་སྲིད་པ་ལ་མངོན་པར་ཆགས་ཤིང་ཞེན་པ་གང་ཡིན་པ་
དང་༑ སྡུག་བསྔལ་གྱི་ཆུ་བོར་གནས་པ་འདི་དག་ལ་དམིགས་ནས་ཀྱི་ཧུད་མྱ་ངན་བྱ་
བར་འོས་ཏེ། དཔེར་ན་འགའ་ཞིག་བསིལ་བའི་རེག་བྱ་འདོད་པས་ཡང་ཡང་ཁྲུས་བྱས་
ཏེ་གྲང་བས་ཉེན་པ་ན་སླར་ཚ་བ་འདོད་པས་ཡང་ཡང་མེར་འཇུག་པ་སྟེ་དེར་ཚ་བས་་
ཉེན་པ་ན་ཡང་ཁྲུས་ལ་འཇུག་པ་སྟེ། དེ་ལྟར་ཚ་གྲང་རེས་མོས་ཀྱི་སྒོ་ནས་ཤིན་ཏུ་སྡུག་
བསྔལ་བར་གནས་ཀྱང་སྲེད་པས་རྨོངས་ནས་བདག་ཉིད་བདེར་ཏེ་བདེ་བ་ཕུན་སུམ་་་་་་
ཚོགས་པ་དང་ལྡན་པར་རློམ་པ་བཞིན་ནོ། །དེ་ལྟར་ཤིན་ཏུ་སྡུག་བསྔལ་ཡང་རྒ་བ་དང་
འཆི་བ་སོགས་འོང་རྒྱུ་མེད་པ་བཞིན་དུ་བག་ཡངས་སུ་རོལ་ཞིང་སྤྱོད་པས་ཅི་དགར
གནས་པ་རྣམས་ལ་དང་པོ་ཉིད་དུ་རྒ་བ་དང་ན་བ་འོང་ཞིང་བཅོས་སུ་མེད་ཅིང་བ ཟློག་
ཏུ་མེད་པའི་འཆི་བདག་གི་བདུད་འོངས་ཏེ་བསད་པར་བྱས་ནས་སླར་ཡང་ངན་སོང་དུ་
ལྟུང་བ་ལ་སོགས་པའི་སྡུག་བསྔལ་མི་བཟད་པ་རྣམས་འོང་ཞིང་སྡུག་བསྔལ་བར་འགྱུར་
རོ༑ །དེ་ལྟར་དེ་ཁོ་ན་ཉིད་ཀྱི་དོན་མཐོང་བ་དང་བྲལ་བས་ན་སྡུག་བསྔལ་བདེ་བར་རློམ་
པའི་ཁམས་གསུམ་འཁོར་བའི་སེམས་ཅན་སྡུག་བསྔལ་གྱི་མེས་གདུངས་པར་འགྱུར་བ་
རྣམས་ལ། ་བསོད་ནམས་ཀྱི་ཚོགས་ཚད་མེད་པའི་སྤྲིན་ལས་ལེགས་པར་བྱུང་བའི་རང་
གི་བདེ་བའི་ཚོགས་ཆར་གྱིས་ཏེ་ཡོ་བྱད་རྒྱན་གོས་གནས་མལ་ལ་སོགས་པ པ་ཅི་འདོད་་་་་་
470

བྱང་ཆུབ་ཀྱི་སེམས་རིན་པོ་ཆེ་མི་ཉམས་པར་གོང་དུ་སྤེལ་བའི་ལེའུ།
པའི་ཚོགས་ཀྱི་ཆར་ཆེན་པོས་དེ་དག་གི་དབུལ་ཞིང་ཕོངས་པའི་སྡུག་བསྔལ་གྱི་མེ་ལ་་་་་་
སོགས་པ་རྣམས་སྦྱིན་པས་ཅི་འདོད་པའི་ལོངས་སྤྱོད་ཀྱིས་ཚིམ་པར་བྱེད་པ་ལ་སོགས་་་་
པའི་སྒོ་ནས་ཞི་བར་བྱེད་པར། བདག་ནམ་ཞིག་ཏུ་འགྱུར་སྙམ་དུ་བསམ་པ་ནི་གནས་
སྐབས་ཀྱི་བདེ་བ་དང་། ཡང་ངེས་ལེགས་ཀྱི་དབང་དུ་བྱས་ཏེ་ནམ་ཞིག་ཆོས་ཐམས་ཅད་
སྤྲོས་པ་ཐམས་ཅད་དང་བྲལ་བའི་ཟབ་མོ་སྟོང་པ་ཉིད་འཁོར་གསུམ་དམིགས་པ་མེད་
པའི་ཚུལ་ཇི་ཙམ་དུ